A fin do segundo milenio e os comezos do terceiro

- A fin do segundo milenio e os comezos do terceiro
- 1 - Introdución
- 2 - Secuencia de contidos e actividades
  - 2.1 Un mundo bipolar
    - 2.1.1 A organización das nacións unidas
    - 2.1.2 A bipolarización e a guerra fría (1945 - 1991)
    - 2.1.3 A desconolización e o terceiro mundo
    - 2.1.4 Evolución económica e sociopolítica do bloque comunista (1945-1991)
    - 2.1.5 Evolución económica e sociopolítica do bloque occidental (1945 - 1991)
  - 2.2 A unidade europea
  - 2.3 O mundo actual
    - 2.3.1 Unha nova xeoestratexia desde 1991
    - 2.3.2 A globalización: fase actual do capitalismo
    - 2.3.3 Os grandes desafíos da actualidade
    - 2.3.4 O poder da imaxe
- 3. Exercicios de autoavaliación
- 4. Solucionarios
  - 4.1 Solucións das actividades propostas
  - 4.2 Solucións dos exercicios de autoavaliación
- 5. Glosario
- 6. Recursos

« Anterior | Seguinte »

# 5. Glosario

A | Arancel | Imposto que deben pagar os produtos importados ao atravesaren as fronteiras dun Estado.

B | Bipolarización | División do mundo en dous bloques ideolóxica, política e economicamente antagónicos, liderado cada un deles polos EE UU e a URSS.

C | Coexistencia pacífica | Diminución da tensión entre os EEUU e a URSS, a través do diálogo, a negociación e a non intervención nos asuntos internos do outro bloque.
Colectivización | Feito polo que, a través da nacionalización, a propiedade se pon ao servizo de toda a sociedade.

D | Dereito de veto | Facultade que ten calquera institución de poder a opoñerse a que entre en vigor unha lei aprobada por unha asemblea.
Dereitos civís | Son os dereitos e liberdades propios das sociedades democráticas.
Deslocalización | Práctica que levan a cabo as multinacionais, consistente en trasladar as fábricas dos países desenvolvidos a países do Terceiro Mundo para aproveitarse dos menores custos.

E | Equilibrio do terror | Situación á que chegaron as dúas superpotencias, logo de que en 1949 a URSS conseguise fabricar a bomba atómica. Este feito impediu o estoupido dunha guerra entre ambas potencias, porque sabían que de producirse perigaría a supervivencia do planeta.

H | Habeas corpus | É unha figura xurídica creada en Inglaterra no século XVII para que ningunha persoa sexa detida nin arrestada sen motivo razoado.

I | Inflación | Fenómeno económico que se manifesta cunha suba xeneralizada dos prezos.

L | Logotipo | Forma ou figura que distingue unha marca, unha empresa ou un produto.

N | Neocolonialismo | Situación na que se atopan actualmente as antigas colonias, caracterizada porque a súa economía permanece controlada e subordinada aos intereses económicos das multinacionais das antigas potencias ou doutras novas, que a súa vez inflúen ou mesmo determinan a política interna deses países.
Nacionalización | Transferencia da propiedade privada ao Estado.
Nomenklatura | Conxunto dos dirixentes do partido comunista e do Estado soviético

X | Xeoestratexia | É un concepto que fai referencia a como se realiza o reparto do poder nun territorio concreto ou a escala mundial.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »